Sudi Silalahi

Sudi Silalahi (13 Juli 1949 – 25 Oktober 2021) panèka Menteri Sèkretaris Naghârâ Republik Indonesia dâlem Kabinèt Indonesia Bersatu II. Sabelluna salèrana ajabat mènangka Sèkretaris Kabinèt è Kabinèt Indonesia Bersatu.

 Kaodi'ân 
Sudi lahèr dâri eppa'na sè dâri ètnis Bata' bân èbhuna dâri ètnis Jhâbâ. Eppa'na, Abdul Azis Silalahi panèka Kapala dhisa è Tanah Jhâbâ, Simalungun.https://www.antaranews.com/berita/2484697/asro-kamal-rokan-kenang-kepribadian-sosok-letjen-purn-sudi-silalahi Tor èbhuna dâri kalowarghâ migran sè alako è parkebbhunan Deli è bâkto Hindia Bâlândhâ."Sudi Jawa".  Èarsipaghi ḍâri vèrsi aslina tangghâl 31-10-2021. Èaksès tangghâl 2021-10-31. Sudi lulus dâri Akabri è taon 1972. Salèrana sempet dhâddhi Pangdam Brawijaya bân mamarè karir militèrra kalabân pangkat Lètnan Jènderal. È bâkto Susilo Bambang Yudhoyono ajabat mènangka Menteri Koordinator Politik Hokom bân HAM è bâbâna pamarènta'an Megawati Soekarnoputri, salèrana èyangka' mènangka sèkretarisnya. È taon 2004, è bâkto Susilo Bambang Yudhoyono dhâddhi Prèsidèn, salèrana abâli èyangka' mènangka Sèkretaris Kabinèt. È periode kaduwâ' pamarènta'an Susilo Bambang Yudhoyono, salèrana dhâddhi Menteri Sèkretaris Naghârâ.

 Kasus rènovasi KBRI Seoul 
Tangghâl 20 Januwari 2005, kalabân nyama jabadhânna mènangka Sèkretaris Kabinèt, Sudi Silalahi ngèrèm sorat ka Menteri Lowar Naghârâ RI bân mènta Menteri Lowar Naghârâ ghâbây arèspon bân narèma prèsentasi dâri manajemen PT Sun Hoo Engineering tentang rancana pamaddheghân KBRI è Seoul, Korea Lao'. Sorat jârèya pas nyosol kalabân sorat kaduwâ' è tangghâl 21 Fèbruari 2005, kalabân èssè sè padâ, tapè èkowataghi kalabân parmènta'an 'menindaklanjuti' sè èberri' panekkanan kalabân horof mèrèng. Sorat ka'dinto jhughân alampiraghi empa' berkas proposal bân duwâ' maket.http://www.kompas.com/kompas-cetak/0602/28/Politikhukum/2470000.htm

Sorat-sorat ka'dinto pas èkataoè sareng wartawan, bân èkabhâri ka pan-bârâmpan sorat kabhâr sataon saellana. Bânnya' pihak, antarana  mantan Prèsidèn RI Abdurrahman Wahid, koordinator Indonesia Corruption Watch Teten Masduki sareng angghuta DPR ngangghep sè ampon èlakonè Sudi ka'dinto ampon è lowar bâtes pantessâ mènangka pejabat Naghârâ. Ghâbây mamarè kasus ka'dinto, Sudi alaporaghi ana' buwwana, Aziz Ahmadi, mènangka orèng sè èyangghep ampon malsuaghi sorat-sorat kasebbhut. Dâlem parkembhângan saellana, Aziz èkabhâri ampon ngako bân narèma okoman dâ' kalowarra sorat kasebbhut. 

 Sèdhâ 
Sudi Silalahi sèdhâ tangghâl 25 Oktober 2021 kol 23.49 WIB è Roma Sakè' Pusat Angkatan Dhârât Gatot Soebroto, Jakarta."Eks Mensesneg SBY Sudi Silalahi Meninggal Dunia". CNN Indonesia. 26 Oktober 2021. Èaksès tangghâl 26 Oktober 2021. Tangghâl 26 Oktober 2021, salèrana èkobhur è Taman pasarèyan Pahlawan Kalibata."Sudi Silalahi Meninggal, Jenazah Akan Dimakamkan di Kalibata". CNN Indonesia. 26 Oktober 2021. Èaksès tangghâl 26 Oktober 2021. Prèsidèn kaennem Republik Indonesia, Susilo Bambang Yudhoyono sareng mantan bekkèl Prèsidèn RI, Jusuf Kalla bân Boediono noro' hadir ka pangobhurân Sudi."SBY-Boediono Hadiri Pemakaman Sudi Silalahi di TMP Kalibata". CNN Indonesia. 26 Oktober 2021. Èaksès tangghâl 26 Oktober 2021.

 Sombher-sombher